Placuit atque convenit inter donnum Aimardum abbatem [et] fratres Cluniacenses, et ex alia parte Adalardo cum heredibus suis, ut terrulas eorum inter se commutarent; quo[d] ita et fecerunt. In primis dederunt Adalardus et heredes sui ad partes Sancti Petri curtilum qui terminat de tribus partibus terra Sancti Petri, a circio muro manufacto; et habet in longum et latum perticas X. Et donamus vobis vineam quæ terminat de duabus partibus terra Sancti Petri, et habet in longum perticas XI, in latum perticas V; et aliam vineam quæ terminat de ambabus partibus terra Sancti Petri, et habet in longum perticas VI, in latum perticas II, et unum campum qui terminat a mane terra Roberti, a medio terra Sancti Petri de Marciaco, a sero terra Francorum, a circio via publica; et habet in longum perticas XV, in unaquaque fronte VI. Infra istas terminationes, totum ad integrum vobis donamus, tradimus atque transfundimus, sine ullo contradicente in omnibus. Si quis vero, si nos, aut ullus homo qui temptare vel calu[m]pniare presumpserit, auri uncias III componat, firma stabilis permaneat, cum stipulatione subnixa. Actum Lordoni castello. S. Adalardi et heredum suorum, qui fieri et firmari rogaverunt. S. Ornadi. S. Seibranni. S. Ritbodi. S. Ermentei. S. Roberti. S. Lamberti. Benedictus scripsit, datavit die lunis, in mense aprili, anno III regnante Lottario rege.